Freddy Fender

**Freddy Fender** (født **Baldemar Garza Huerta** 4. juni 1937 i San Benito i Texas i USA, død 14. oktober 2006 i Corpus Christi i Texas) var en amerikansk tejano, rock and roll og countryartist. Han er mest kjent som soloartist og i gruppene Los Super Seven og Texas Tornados. Han var best kjent for låten «Before the Next Teardrop Falls» fra 1975, skrevet av Vivian Keith og Ben Peters og hans nyinnspilling i 1975 av sin egen låt «Wasted Days and Wasted Nights», først utgitt i 1959.

## Tidlig liv
Hans foreldre var Margarita Garza og hennes meksikanske ektemann, Serapio Huerta. Han debuterte med en opptreden på radio som tiåring i Harlingeni  Texas på den spanskspråklige radiostasjonen KGBT, der han sang den daværende hitlåten «Paloma Querida».

Fender droppet ut av "high school" i 1953, da han var 16 år. Og da han ble 17 år, meldte han seg inn i the U.S. Marine Corps for tre år. Han opplevde en del problemer der på grunn av inntak av alkohol og ble sparket ut av marinekorpset.

Han returnerte til Texas og opptrådte på nattklubber og barer i sør, mest for spansktalende publikum. I 1957, da han var kjent som "El Bebop Kid", ga han ut to sanger i Mexico og Syd-Amerika med moderat suksess: en spanskspråklig versjon av Elvis Presleys «Don't Be Cruel» (som «No Seas Cruel») og Harry Belafontes «Jamaica Farewell». Han spilte også inn sin egen spanske versjon av Hank Williams' «Cold, Cold Heart» med tittelen «Tu Frío Corazón» («Your Cold Heart»).

Fender ble kjent for sin rockabilly musikk og sin kule personlighet som "Eddie con los Shades". I 1958 skiftet han navn fra Baldemar Huerta til Freddy Fender. Han tok navnet "Fender" fra gitaren og forsterkeren, og "Freddy" fordi uttalen hørtes bra ut og ville "selge bedre til Gringos!". Deretter flyttet han til California.

## Tidlig suksess
I 1959 spilte Fender inn bluesballaden «Wasted Days and Wasted Nights». Den selvkomponerte låten ble en hit, men han ble opptatt av problemer i mai 1960 etter at han og et bandmedlem ble arresterte for besittelse av marihuana i Baton Rouge i Louisiana. Etter å ha sonet nesten tre år i fengsel i Louisiana State Penitentiary, før han ble sluppet ut på grunn av et initiativ av guvernør Jimmie Davis, som også var låtskriver og musiker. Davis forlangte at Fender måtte holde seg unna musikken under prøvetiden som løslatt. I et intervju i 1990 på NPR i programmet *Fresh Air with Terry Gross* (sendt i reprise 17. oktober 2006), Fender uttalte at betingelsen for prøveløslatelsen var å holde seg unna steder som solgte alkohol.

På slutten av 1960-tallet, var Fender tilbake i Corpus Christi i Texas, der han jobbet som mekaniker og studerte ved Del Mar College, mens han spilte musikk bare i helgene.

## Nummer 1 på pop og country hitlistene
I 1974 spilte Fender inn «Before the Next Teardrop Falls». Singelen ble valgt ut til nasjonal utgivelse og ble en nummer 1 hit på Billboard Country og Pop charts. Innspillingen solgte over en million kopier og ble belønnet med a gullplate av RIAA i mai 1975. Hans tre neste singler, «Secret Love», «You'll Lose a Good Thing» og en nyinnspilling av «Wasted Days and Wasted Nights», klatret alle til nummer 1 på Billboard Country chart.

Mellom 1975 og 1983 hadde Fender 21 country hits, inkludert «Since I Met You Baby», «Vaya con Dios», «Livin' It Down«» og «The Rains Came«». «Wasted Days and Wasted Nights» ble Fenders andre millionselgende singel. Mottagelsen av gullplaten foregikk i september 1975.

Fender hadde også suksess på pop-hitlistene. I mai 1975 klatret «Before the Next Teardrop Falls» til nummer 1 på pop-hitlistene. «Wasted Days And Wasted Nights» klatret til pop topp 10 og «Secret Love» opp til topp 20. «Since I Met You Baby», «You'll Lose A Good Thing» (hans siste pop topp 40) og Vaya con Dios» og «Livin' It Down» (hans siste singel som klatret opp til pop topp 100) gjorde alle det bra på pop chart.

Ved Amusement & Music Operators Association (AMOA) Jukebox Awards i 1975, fikk Fender prisene "Artist of the Year" og "Record of the Year" for å ha hatt de mest spilte låtene på jukeboxmaskinene i USA.

**"Swamp Pop" influenser**

Fender var veldig inspirert "swamp pop" fra sydlige Louisiana og sydøstlige Texas, noe som viser seg i utvalget av standardlåter med "swamp pop" på hans album *Swamp Gold* fra 1978. En av hans største hit, «Wasted Days and Wasted Nights», har et typisk "swamp pop" balladearrangement. Fender hadde kontakt med kjente "swamp pop" musikere som Joe Barry og Rod Bernard og utga innspillinger på plateselskaper eid av Huey P. Meaux, en Cajun som var en spesialist når det gjaldt "swamp pop". Musikkritiker John Broven observerte at: "Selv om Freddy var en "Chicano" fra Texas og markedsført som en countryartist, ble mestedelen av hans musikalske karriere formet i South Louisiana.

## Senere år
### Texas Tornados
I 1989 dannet Freddy Fender Texas Tornados sammen med Tex–Mex musikerne Doug Sahm, Flaco Jiménez og Augie Meyers. Bandet spilte en blanding av Conjunto, Tejano, R&B, country og blues. Da Texas Tornados møtte opp for en prøveinnspilling for Warner Bros. Records, Fender mente han at bandet ikke var bra nok, så han tok med seg sitt eget backing band. 

Prøveinnspillingen ble nesten en fiasko fordi han spilte countrymusikk og det var ikke det plateselskapet var ute etter. Fender ble overtalt til å spille inn klassisk rock og bluesmusikk, hvilket var det plateselskapet var ute etter, og dermed ble det skrevet en kontrakt. Som soloartist var ikke Fender sikker på at å skrive en kontrakt som et band var riktig, men ifølge Fende, "ville han bare spille inn for et større plateselskap" Bandet ga ut fire album og vant en Grammy Award i 1990 for "Best Mexican American Performance" for låten «Soy de San Luis». Fender beskrev bandet på denne måten: "You've heard of New Kids on the Block? Well, we're the Old Guys in the Street". Etter at Doug Sahm døde, bremset Tornados' produksjon. En av tre liveopptredener i 1990 på TV's *Austin City Limits* ble utgitt i 2005 som en del av *Live From Austin, Texas*, serien.

### Los Super 7
På slutten av 1990-tallet ble Fender medlem i en annen supergruppe, Los Super Seven, med Los Lobos' David Hidalgo og César Rosas, Flaco Jiménez, Ruben Ramos, Joe Ely og countrysangeren Rick Trevino. Bandet vant en Grammy i 1998 i kategorien "Mexican American Performance" for deres selvbetitlede album.

### Senere aktivitet
I 2001 gjorde Fender sin siste studioinnspilling, en samling av klassiske mexicanske boleros med tittelen *La Música de Baldemar Huerta* som gav ham den tredje Grammy award, denne gangen i kategorien "Latin Pop Album". Joe Reyes, som spilte med Freddy Fender i 2004 for en Texas Folklife and Austin hyllning med navnet "Fifty Years of Freddy Fender", uttalte om albumet: "When he did Mexican standards at that point in his career, I expected it to be good because he's a perfectionist. But that record is so beautifully recorded; his voice is perfection. I was so proud it was coming back to his roots".

## Død
13. mars 2001 ble Fender rapportert død av *Billboard*. Han lo av magasinets tabbe. Han gjennomgikk en nyretransplantasjon i 2002 med en nyre donert av sin datter og gjennomgikk en levertransplantasjon i 2004. Likevel ble hans helsemessige tilstand forverret. Han led av lungekreft som "ikke kunne kureres". Den 31. desember 2005, gjennomførte Fender sin siste konsert og fikk kjemoterapi.

Fender døde 14. oktober 2006, 69 år gammel, av lungekreft i sitt hjem i Corpus Christi i Texas med familien tilstede. Han ble begravd i hjembyen San Benito.

I et intervju i 2004 med Associated Press uttalte Fender at han ønsket å bli den første "Mexican American" som ble opptatt i Country Music Hall of Fame. Et "Freddy Fender Museum" og "The Conjunto Music Museum" åpnet 17. november 2007, i San Benito i bygningen der "San Benito Historical Museum" er.

## Diskografi
### Album
* Plassering på "Top Country Albums"
* 1974: *Before the Next Teardrop Falls* (#1)
* 1975: *Recorded Inside Louisiana State Prison*
* 1975: *Are You Ready for Freddy?* (#1)
* 1975: *Since I Met You Baby* (#10)
* 1976: *Rock 'n' Country* (#3)
* 1976: *Your Cheatin' Heart* 
* 1976: *If You're Ever in Texas* (#4)
* 1977: *The Best of Freddy Fender* (#4)
* 1977: *If You Don't Love Me* (#34)
* 1977: *Merry Christmas / Feliz Navidad*
* 1978: *Swamp Gold* (#44)
* 1979: *Tex-Mex*
* 1979: *The Texas Balladeer*
* 1980: *Together We Drifted Apart*
* 1982: *The Border Soundtrack*
* 1991: *The Freddy Fender Collection*
* 1991: *Favorite Ballads*
* 2001: *Forever Gold*
* 2002: *La Música de Baldemar Huerta*

### Singler (utvalg)
* Topp 10 på "Hot Country Songs"
* 1975: «Before the Next Teardrop Falls» (#1)
* 1975: «Wasted Days and Wasted Nights» (#1)
* 1975: «Since I Met You Baby» (#10)
* 1975: «Secret Love» (#1)
* 1976: «You'll Lose a Good Thing» (#1)
* 1976: «Vaya con Dios» (#7)
* 1976: «Living It Down» (#2)
* 1977: «The Rains Came» (#4)

## Film
I 1988 spilte Fender ordføreren Sammy Cantú i en liten by i filmen *The Milagro Beanfield War* fra 1988, regissert av Robert Redford. Han spilte også rollen som Johnny i filmen *Short Eyes* fra 1977, regissert av Robert M. Young. Fender spilte også rollen som Pancho Villa i filmen *She Came to the Valley* (senere vist som *Texas in Flames*) innspilt 1977 og vist 1979, regissert av Albert Band og basert på en roman av Cleo Dawson. Fender opptrådte som seg selv i en episode av TV-serien *[[The Dukes of Hazzard]]*.

## Utmerkelser
* 1975 – Academy of Country Music — "Most Promising Male Vocalist"
* 1975 – Country Music Association – "Single of the Year" for "Before the Next Teardrop Falls"
* 1987 – Tejano Music Hall of Fame
* 1990 – Grammy Award for "Best Mexican/Mexican-American Album" (1990) — Med Texas Tornados
* 1993 – European Walk of Fame (i Rotterdam i Nederland)
* 1994 – Freddy Fender Lane (i hjembyen San Benito, Texas)
* 1999 – Hollywood Walk of Fame
* 1999 – Texas Music Hall Of Fame
* 1999 – Nashville Sidewalk of Stars
* 1999 – Grammy Award for "Best Mexican/American Performance" – Med Los Super Seven
* 2001 – Louisiana Hall Of Fame
* 2002 – Grammy Award for "Best Latin Pop" – for *La Musica de Baldemar Huerta*
* 2009 – The Freddy Fender Water Tower in San Benito

## Referanser


## Eksterne lenker
* 
* 
*